Disneyland Paris

Disneyland Paris utawi ingkang gadhah nama asli Euro Disney Resort, lajeng gantos malih dados Euro Disneyland inggih punika salah satunggaling wujud kompleks kanggé hiburan ingkang gadhah tema Disney lan gadhah kalih papan kanggé dolanan, Disneyland Paris lan Walt Disney Studios ingkang mapan wonten ing Marne-la-Vallée, satunggaling kitha ingkang énggal wonten ing Paris ingkang mapan wonten ing laladan ndesaing sisih wétan Paris, Perancis, ingkang papanipun kirang langkung tebihipun  saking titik nol kilomèter ing punjering kitha Paris lan kathah dipunpanggeni déning masarakat Prancis mliginipun komune Chessy, Seine-et-Marne."Plan de la ville ." Chessy, Seine-et-Marne. Retrieved on 3 November 2009. Manawi badhé tumujudhateng resort punika saged ngginakaken mobil lan RER. Stasiun sepur ingkang mapan wonten ing papan punika ugi dipunlayani déning TGV, Thalys, lan Eurostar.

Disneyland Resort Paris inggih dipungadhahi lan dipunkelola déning Euro Disney S.C.A., satunggaling perusahaan ingkang gadhah saham kuasa 39,78% ingkang punika dipunadani déning The Walt Disney Company, 10% dipunkuasani déning pamarèntah Saudi inggih punika wonten ing tanganipun Pangeran Al Walid lan 50,22% dipunkuaosi déning perusahaan- perusahaan sanèsipun ingkang gadhah saham ing resort punika. Déné ingkang mandhegani resort punika inggih satunggaling direktur lan CEO saking Philippe Gas.

 Sujarahipun 
Disneyland resort Paris dipunyasa ing taun 1988 lan dipunbikak ing tanggal 12 April 1992 kanthi nama sepisanan Euro Disney. Nanging ing wekdal sepisanan, cacahipun wisatawan ingkang dipunangkah badhé remen wisata wonten ing resort punika boten kados kasunyatanipun amargi wonten masalah ing bab budaya.

Ing sasi Oktober 1994, namanipun lajeng dipun-gantos dados Disneyland Paris. Akhiripun, kanthi wontenipun pérangan - pérangan ingkang dipunjangkepi lan dipunéwah - éwahi, resort punika lajeng saged pikantuk untung ing taun 1995.
Lajeng ing taun 2002, dipunbikak Walt Disney Studios ingkang minangka taman dolanan Disney kaping sedasa. Resort punika badhé nambah terus jinising dolanan ingkang wonten ing lebetipun kalebet laladan Toon Studios wonten ing Walt Disney Studios ing taun 2007 lan ugi Tower of Terror ing taun 2008.
Disneyland Resort Paris inggih punika minangka resort ingkang kaping kalih saking Disney resort ingkang dipunbikak ing sak njawining Amérikah Sarékat, inggih nerasaken resort ingkang sepisanan ingkang dipunbikak inggih punika Tokyo Disney Resort ingkagn minangka resort sepisanan ingkang dipungadhahi lan dipunlampahaken déning perusahaan Disney. Punika inggih satunggaling subyek ingkang kontroversi ing sadangunipun wonten peiode negoisasi lan konstruksi ing taun 1980 an lan ing purwakaning taun 1990 an, nalika sapérangan tokoh ingkang misuwur ing Perancis ingkang nyuwantenaken oposisi lan protes ingkang dipunadani déning serikat buruh Perancis lan sanès - sanèsipun. Kadadosan punika ingkang dadosaken resort punika mundur sanget, déné sadaya asiling pendapatan saking taman hiburan, tiyang ingkang tilem ing hotèl, sadayanipun anjlog ing sak ngandhaping praduga. Lan ing sasi Juli 1995 perusahaan punika saged pikantuk untung ingkang ageng ing sepisanan.

 Tata letakipun 
Disneyland Resort Paris inggih minangka griya kanggé kalih taman dolanan, pitung hotèl, lan ugi satunggal kompleks kanggé blanja, restoran, lan ugi papan hiburan.
Resort punika kapérang saking:Situs Web Resmi Disneyland Resort Paris
 Disneyland Resort Paris
 Walt Disney Studios
 Disney Village
 3 buah hotèl bertema Disney
 Walt Disney World

 Cathetan suku 

Kategori:Disneyland
Kategori:Paris